《金陵杂感二首 其一》
清代·黄与坚

敕选良家降墨封，玉车轻幰进昭容。花开并蒂鸳鸯暖，酒醉同心琥珀浓。

萧寺鼓鼙惊翡翠，蒋山风雪葬芙蓉。飘零故剑秋江上，回首长干冷暮钟。

作者简介：清江南太仓人，字庭表，号忍庵。顺治十六年进士。授推官。奏销案起，罢官。康熙十八年召试博学鸿词科，授编修，擢推官。诗画均工。